CELEX: 32021D1083
Language: el
Date: 2021-06-23 00:00:00
Title: Απόφαση (ΚΕΠΠΑ) 2021/1083 της Επιτροπής Πολιτικής και Ασφαλείας της 23ης Ιουνίου 2021 σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης (ΚΕΠΠΑ) 2021/6 (EUTM Mali/1/2021)

2.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 235/12
               
            
         ΑΠΟΦΑΣΗ (ΚΕΠΠΑ) 2021/1083 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 23ης Ιουνίου 2021
         σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης (ΚΕΠΠΑ) 2021/6 (EUTM Mali/1/2021)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
         Έχοντας υπόψη την απόφαση 2013/34/ΚΕΠΠΑ του Συμβουλίου, της 17ης Ιανουαρίου 2013, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (1), και ιδίως το άρθρο 5,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 5 παράγραφος 1 της απόφασης 2013/34/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λαμβάνει αποφάσεις για την άσκηση του πολιτικού ελέγχου και της στρατηγικής καθοδήγησης της EUTM Mali, συμπεριλαμβανομένων των αποφάσεων για τον διορισμό των επόμενων διοικητών δυνάμεων της αποστολής της ΕΕ.
                  
               
                     (2)
                  
                  
                     Στις 15 Δεκεμβρίου 2020, η ΕΠΑ εξέδωσε την απόφαση (ΚΕΠΠΑ) 2021/6 (2), με την οποία διορίστηκε διοικητής δυνάμεων της αποστολής της ΕΕ για την EUTM Mali ο ταξίαρχος Fernando Luis GRACIA HERREIZ.
                  
               
                     (3)
                  
                  
                     Στις 12 Απριλίου 2021, η Γερμανία πρότεινε τον διορισμό του ταξιάρχου Jochen DEUER ως διοικητή δυνάμεων της αποστολής της ΕΕ EUTM Mali, σε αντικατάσταση του ταξιάρχου Fernando Luis GRACIA HERREIZ, από τις 7 Ιουλίου 2021.
                  
               
                     (4)
                  
                  
                     Στις 12 Μαΐου 2021, η στρατιωτική επιτροπή της ΕΕ υποστήριξε την εν λόγω πρόταση.
                  
               
                     (5)
                  
                  
                     Θα πρέπει να ληφθεί απόφαση σχετικά με τον διορισμό του ταξιάρχου Jochen DEUER ως διοικητή δυνάμεων της αποστολής της ΕΕ για την EUTM Mali από τις 7 Ιουλίου 2021.
                  
               
                     (6)
                  
                  
                     Η απόφαση (ΚΕΠΠΑ) 2021/6 θα πρέπει να καταργηθεί.
                  
               
                     (7)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα. Ως εκ τούτου, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο ταξίαρχος Jochen DEUER διορίζεται διοικητής δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) από τις 7 Ιουλίου 2021.
         
         
            Άρθρο 2
            Η απόφαση (ΚΕΠΠΑ) 2021/6 καταργείται.
         
         
            Άρθρο 3
            Η παρούσα απόφαση αρχίζει να ισχύει στις 7 Ιουλίου 2021.
         
         
            Βρυξέλλες, 23 Ιουνίου 2021.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 14 της 18.1.2013, σ. 19.
         
            (2)  Απόφαση (ΚΕΠΠΑ) 2021/6 της Επιτροπής Πολιτικής και Ασφάλειας, της 15ης Δεκεμβρίου 2020, σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης (ΚΕΠΠΑ) 2020/603 (EUTM Mali/2/2020) (ΕΕ L 4 της 7.1.2021, σ. 10).